钦定古今图书集成/明伦汇编/闺媛典/第318卷 > 皇清五十一 > 关行惠妻林氏
## 钦定古今图书集成/明伦汇编/闺媛典/第318卷 > 皇清五十一 > 关行惠妻林氏

按《无为州志》：“林氏，关行惠妻。年十八归行惠，七年而夫丧。遗两孤，长世泰五岁，次世隆四岁。孀姑发垂白，氏呼天抢地，含辛以教二子，课读甚严。族有暴横，以其孤孀可啖，遂起雀鼠之讼。干磨百折，备尝艰苦。世隆甫弱冠，即领乡荐，世泰亦膺岁荐。氏年七十馀。有司旌之。”